open-index/open-wikipedia-markdown huggingface dataset:
சுந்தர காண்டம் (1992 திரைப்படம்)

**சுந்தர காண்டம்** (*Sundara Kandam*) திரைப்படம் 1992-ஆம் ஆண்டில் வெளியான ஓர் இந்தியத் தமிழ் நகைச்சுவைத் திரைப்படமாகும். இத்திரைப்படத்தை பாக்யராஜ் எழுதி, இயக்கினார். இத்திரைப்படத்தில் கே. பாக்யராஜ் , பானுப்ரியா, சிந்துஜா, கணேஷ்கர், ஜூனியர் பாலையா மற்றும் பலர் நடித்திருந்தனர். இந்திய இதிகாசங்களில் ஒன்றான இராமாயணத்தில் வரும் ஐந்தாவது காண்டத்தின் பெயரைத் தழுவியே இப்படத்தின் பெயர் வைக்கப்பட்டது. பின்னர், இந்தப் படம் இந்தி மொழியில் மறு ஆக்கம் செய்யப்பட்டு ***அந்தாஜ்*** என்ற பெயருடன் வெளிவந்தது.

## கதைச்சுருக்கம்
சண்முகமணி (பாக்யராஜ்) தான் படித்த பள்ளிக்கே தமிழ் மொழி பாடம் எடுக்க ஆசிரியராக வருகிறார். பள்ளியின் முதல் நாளே, ப்ரியா என்ற மாணவியால் கேலிசெய்ய படுகிறார் சண்முகமணி. பிரியா என்னசெய்தாலும் அதில் தப்பு கண்டுபிடித்தார் சண்முகமணி. ஆனாலும் ப்ரியாவின் சுட்டித்தனம் குறையவில்லை. ப்ரியாவின் நண்பர்கள் ப்ரியா எழுதியதாக ஒரு போலி காதல் கடிதத்தை சண்முகமணியின் மேஜையில் வைத்துவிடுகிறார்கள். அதனை பார்த்து அதுவும் ப்ரியாவின் சுட்டித்தனம் என்று எண்ணி, ப்ரியாவை திட்டி அந்த காதல் கடித்தை அவளிடம் தந்துவிடுகிறார் சண்முகமணி. மாறாக ப்ரியாவோ சண்முகமணி வசம் காதல் கொள்கிறாள். ப்ரியாவின் நண்பர்கள் மேலும் பல விளையாட்டுகள் செய்ய, தலைமை ஆசிரியரிடம் சண்முகமணி புகார் செய்ய, வாதிட வாப்பில்லாமல் பள்ளியிலிருந்து நீக்கப்படுகிறாள் ப்ரியா.

இதில் பிரியாவின் தவறு எதுவும் இல்லை என்று பின்னர் தெரியவர சண்முகமணி மன்னிப்பு கேட்கிறார். இருவரை பற்றியும் தவறாக மற்றவர்கள் நினைப்பதால் திருமணம் செய்து கொள்வது வழி என்று தோன்றுகிறது. ஆனால் மாணவியை மணப்பது மரபு இல்லை என்பதால் சண்முகமணி மறுத்துவிடுகிறார். அதனால் பள்ளி படிப்பை பாதியிலேயே நிறுத்திய ப்ரியா, சண்முகமணியை மணக்க வேண்டுகிறாள். மேலும் பல வழிகளில் காதல் தொந்தரவு ப்ரியா செய்ததால், தெய்வானை என்ற ஒரு பெண்ணை மணக்கிறார் சண்முகமணி.

ஆனால் சண்முகமணி நீண்ட நாள் கனவுகண்டு எதிர்பார்த்த எந்த குணமும் தெய்வானையிடம் இல்லை. இருப்பினும் அவைகளை பெற மிகவும் முயன்றாள் தெய்வானை. இந்த சூழ்நிலையை உணர்ந்த ப்ரியா, தெய்வானைக்கு சமைக்க, ஆங்கிலம் பேச உதவி செய்கிறாள். தெய்வானை ப்ரியா நட்பு சண்முகமணிக்கு அறவே பிடிக்கவில்லை. அதனால் ஏற்படும் பிரச்சனைகளை சண்முகமணி எவ்வாறு எதிர்கொண்டார் என்பதே மீதி கதை.

## நடிகர்கள்
* கே. பாக்யராஜ் - சண்முகமணி 
* பானுப்ரியா - தெய்வானை
* சிந்துஜா - பிரியா
* கணேஷ்கர்
* ஜூனியர் பாலையா

## தயாரிப்பு
இந்தப் படத்தை எழுதி இயக்கியவர் கே. பாக்யராஜ் ஆவார். அவருடைய மனைவி பூர்ணிமா பாக்யராஜ், சரண்யா சினி கம்பைன்ஸ் மூலம் இப்படத்தைத் தயாரித்தார்.

## இசை
இத்திரைப்படத்தின் இசையமைப்பாளர் தீபக் ஆவார். காளிதாசன், புலமைப்பித்தன், வைரமுத்து ஆகியோர் இப்படத்தின் பாடல்களை எழுதினர்.

## மேற்கோள்கள்
 

## வெளியிணைப்புகள்

* https://www.imdb.com/title/tt0156114/
* http://www.gomolo.com/sundara-kandam-movie/11630 

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே.பாக்யராஜ் இயக்கிய திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
மனசெல்லாம் (திரைப்படம்)

***மனசெல்லாம்*** (*Manasellam*) 2003 ல் வெளிவந்த  தமிழ்த் திரைப்படமாகும். இத்திரைப்படத்தில் ஸ்ரீகாந்த் மற்றும் திரிசா ஆகியோர் நடித்திருந்தனர். சந்தோஷ் இத்திரைப்படத்தை இயக்கியிருந்தார். இசைஞானி இளையராஜா இத்திரைப்படத்திற்கு இசையமைத்துள்ளார். 2003 ம் ஆண்டு மார்ச் மாதம் வெளியிடப்பட்டுள்ளது. ஆனால் வர்த்தக ரீதியாக தோல்வி அடைந்தது.  மேலும் இத்திரைப்படம் தெலுங்கில் 'மனசந்தா' எனும் பெயரில் மொழியாக்கம் செய்து வெளியிடப்பட்டுள்ளது.

## கதைச்சுருக்கம்

பாலா (ஸ்ரீகாந்த்) சென்னை செல்லும் வழியில் தனது பை மற்றும் சான்றிதழ்கள் அனைத்தையும் திருட்டிற்கு பலியாக்கி விடுகின்றான். இவனது நிலையைப்பார்த்த சுந்தரம் (ஹனிபா) எனும் செல்லப்பிராணிகள் கடை முதலாளி பாலாவிற்கு அவரின் வீட்டின் மேல் பகுதியில் ஏற்கனவே திருமணம் ஆகாதவர்கள் (வையாபுரி, சியாம் கணேஷ், சுக்ரன்)  தங்கியிருக்கும் இடத்தில் தங்குவதற்கு ஏற்பாடு செய்து கொடுக்கின்றார். மலர் (திரிசா) இவர்கள் இருக்கும் இடத்தின் எதிரே மேல் மாடியில் குடியிருந்தாள். பாலாவுடன் குடியயிருந்த அத் திருமணம் ஆகாதவர்கள் மலரை விரும்பினர். அதனால் பாலாவை கண்டு ஐயம் கொண்டனர்.  இதனால் அவர்கள் பாலாவிற்காக ஒரு சட்டத்தை உருவாக்கினர். ஹைதராபாத்தில் இருந்து பாலாவிற்கு உதவிசெய்ய மூன்று பேர் வந்திருந்தனர்.

இப்பொழுதுதான் பாலா உண்மையையும் கடந்த காலங்களில் நடந்த விடயங்களையும் சொல்வதற்கு முனைந்தான். பாலா பணக்கார தொழிலதிபரின் (ராஜிப் மற்றும் பாத்திமா) மகன். ஒரு முறை ஏற்பட்ட விபத்தில் இருந்து மலர் அவனை காப்பாற்றினாள். இதனால் அவன் மலரை காதலிக்க முடிவு செய்தான். ஆனால் அவளுடைய சகோதரர்கள் அவளை சென்னைக்கு அழைத்து வந்து விடுகின்றனர். மலர் ஏற்கனவே இன்னொருத்தருக்கு நிச்சயமான பெண். எனவே இன்னொருதரம் இத்தவறை செய்ய கூடாது என சத்தியம் வாங்கி விடுகின்றனர். ஆனால் மலரிற்கு அரியவகை மூளை நோய்த்தாக்கம் இருப்பதையும் இதனால் அவள் விரைவில் இறந்து விடுவாள் என்பதையும் பாலா மட்டும் அறிகின்றான். இதனால் அவளது கடைசி காலங்களில் அவளை மகிழ்விக்க வேண்டும் என்றே அவள் அருகில் வந்து தங்கியதாக கூறினான். இதற்கிடையில் மலரின் உடல்நிலை மிக மோசமடைய அவளை மருத்துவ மனையில் சேர்கின்றனர். பாலா மலர் தன் கண்முன்னே இறப்பதை பார்ப்பதற்கு முடியாமல் மருத்துவமனைக்கு வெளியே வந்து விடுகிறான்.

## நடிகர்கள்

* ஸ்ரீகாந்த்  - பாலா 
* திரிசா - மலர்
* வையாபுரி
* நாசர்
* விவேக்
* கொச்சின் ஹனிபா
* சியாம் கணேஷ்

## தயாரிப்பு

வித்யா பாலன் ஆரம்பத்தில் கதாநாயகியாக தெரிவு செய்யப்பட்டாலும் திரிசா படத்திற்கு ஒப்பந்தம் செய்ய படுகிறார்.  முதலாவது படப்பிடிப்பு சென்னையில் விஜயா வகுனி ஸ்ரூடியோசில் நடைபெற்றது.

## மேற்கோள்கள்

பகுப்பு:2003 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
சின்ன மணி (திரைப்படம்)

**சின்ன மணி**  (chinnamani )1995 இல் வெளிவந்த தமிழ் நாடகத் திரைப்படமாகும். எம். திலகராஜன் இத்திரைப்படத்தை இயக்கியிருந்தார். நெப்போலியன், கஸ்தூரி ஆகியோர் முன்னணிக் கதாபாத்திரங்களிலும் அவர்களுடன் இணைந்து ஆர். பி. விஸ்வம், ஸ்ரீவித்யா, அனுராதா, எஸ். எஸ். சந்திரன், வடிவேலு, அனுஷா ஆகியோரும் நடித்துள்ளனர். இத்திரைப்படத்தை கே. எஸ். ஸ்ரீனிவாசன், கே. எஸ். சிவவர்மன் ஆகியோர் தயாரித்திருந்தனர். தேவா இத்திரைப்படத்திற்கு இசையமைத்திருந்தார். மேலும் மார்ச் 03, 1995  வெளியிடப்பட்டுள்ளது. இத்திரைப்படம் வசூலில் தோல்வியடைந்தமை குறிப்பிடத்தக்கது.

## கதைச்சுருக்கம்
துரைசாமி தேவர் (நெப்போலியன்) நல்ல குணமுடைய மனிதர். ஆனால் அவரின் தந்தை புலிகேசி தேவர் (ஆர். பி. விஸ்வம்) துரைசாமி தேவருக்கு துரோகம் இழைத்துள்ளார். துரைசாமி தேவரும் தனது தந்தையை வெறுத்தார். ஏனெனில் புலிகேசி தேவர் துரைசாமி தேவரின் தாயும் தனது முதல் மனைவியுமான ஸ்ரீவித்யாவிற்கு துரோகம் இழைத்து விட்டு ஒரு பெண்ணை (அனுராதா) இரண்டாவதாக திருமணம் செய்திருந்தார். சின்ன மணி (கஸ்தூரி) ஏழைப்பெண். அவள் இளவயதிலே கணவனை இழந்த காரணத்தினால் ஊர்மக்கள் அவளை வெறுத்தனர். மேலும் அவளின் துரதிஷ்டத்தினால்தான் கணவன் இறந்தான் என்றும் கூறத்தொடங்கினார்கள். துரைசாமி தேவரின் மனைவி நோய்வாய்பட தனது மகனை திருமணம் செய்யுமாறு வற்புறுத்திறாள். அதனால் துரைசாமி தேவர் சின்ன மணியை திருமணம் செய்கிறார். பின்னர் தான் எதற்கு திருமணம் செய்யவில்லை என்பதை கூறுகிறார். தான் முன்னர் பிறின்சி (அனுஷா) எனும் பெண்ணை காதலித்ததாகவும். துரைசாமி தேவரை தான் திருமணம் செய்ய முடியாது என்ற விரக்தியில் அப்பெண் தற்கொலை செய்து விடுகிறாள் என கூறினார்.

## நடிகர்கள்

* நெப்போலியன்  - துரைசாமி தேவர் 
* கஸ்தூரி  - சின்ன மணி
* ஆர். பி. விஸ்வம் - புலிகேசி தேவர்
* ஸ்ரீவித்யா  - புலிகேசி தேவரின் முதலாம் மனைவி 
* அநுராதா - புலிகேசி தேவரின் இரண்டாம் மனைவி
* எஸ். எஸ். சந்திரன்
* வடிவேலு  - பேச்சிமுத்து 
* அனுஷா - பிறின்ஸி
* ராகவி - பார்வதி
* விழுதுகள் லதா - காவேரி
* விமல்ராஜ் 
* கே. கண்ணன் 
* பசி நாராயணன்  - நாராயணன் 
* மீசை முருகேசன் 
* பயில்வான் ரங்கநாதன்  
* சுவாமிக்கண்ணு - மாணிக்கம் 
* வெள்ளை சுப்பையா 
* ஹல்வா - வாசு
* ஜோக்கர் துளசி - சாவு கோடங்கி
* கடாயம் ராஜூ
* சதீஷ் 
* சிங்கமுத்து 
* ரூபா
* சங்கீதா
* விஜய் பாபு - சிறப்புத் தோற்றம்

## இசை
இத்திரைப்படத்திற்கு தேவா இசையமைத்துள்ளார். இசை வெளியீடு 1995 ல் நடைபெற்றுள்ளது.  இத்திரைப்படத்தில் இடம்பெற்றுள்ள 5 பாடல்களை முத்துலிங்கம்,  காளிதாசன், காதல் மதி, எஸ். மலர் மன்னன், ஆர். வி. உதயகுமார் ஆகியோர் எழுதியிருந்தனர்.

## மேற்கோள்கள்

## வெளி இணைப்புகள்
* 

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
கிமிகோ ரகீம்

**கிமிகோ ரகீம்** ( Kimiko Raheem பிறப்பு ஜனவரி 28 ,1999 ) இலங்கையின் தேசிய நீச்சல் வீராங்கனை ஆவார். இவர் பல சர்வதேச போட்டிகளில் இலங்கையை பிரதிநிதித்துவப்படுத்தி விளையாடியுள்ளார். 2016-ம் ஆண்டு ரியோ டீ ஜெனிரோ நகரில் நடைபெற்ற ஒலிம்பிக் விளையாட்டுகளில் இலங்கை சார்பில் கலந்து கொண்டார். 2016 ஆம் ஆண்டு இந்தியாவில் நடைபெற்ற ஆசிய விளையாட்டுப் போட்டிகளில் அதிகளவு தங்கப் பதக்கங்கள் வென்ற இலங்கை பெண் இவராவார். இப்போட்டியில் பின்புற நீச்சல் மற்றும் *ப்ரீ ஸ்டை*ல் நீச்சல் என்பவற்றில் பல தங்கப் பதக்கங்களை வென்றார். இவர் மயூமி ரகீம், மிசிகோ ரகீம் ஆகியோரின் தங்கையும் ஆவார். மயூமி, மிசிகோ ஆகியவர்களும் தேசிய நீச்சல் பதிவுகளை நிகழ்த்தியுள்ளனர். 2014ஆம் ஆண்டு கிளாஸ்கோ நகரில் நடைபெற்ற காமன்வெல்த் விளையாட்டுகளில் 100 மீட்டர் பின்புற நீச்சல் அரை இறுதிப் போட்டிக்கு தெரிவானார். கிமிகோ ரகீம் தென்னாசிய, தேசிய போட்டிகளில் பல பதிவுகளை நிகழ்த்தியுள்ளார்.

தாய்லாந்தில் தான்யாபுர நீரியல்  பயிற்சி மையத்தில் பயிற்சி பெறுகிறார். பல்வேறு நாடுகளைச் சேர்ந்த நீச்சல் வீரர்களுக்கு வழங்கப்படும் ‘பினா’எனும் புலமைபரிசிலை பெற்றார். இலங்கையை சேர்ந்த மற்றுமொரு நீச்சல் வீரரான சரித்த டீ சில்வாவும் பினா அமைப்பினால் வழங்கப்படும் புலமைப்பரிசிலை பெற்றார். கிமிகோ புகட் நகரில் உள்ள சர்வதேச பாடசாலையில் கல்வி கற்றார். தற்சமயம் தாய்லாந்தில் அமைந்துள்ள ஐக்கிய உலக கல்லூரியில் உயர் கல்வியை தொடர்கின்றார். கிமிகோ இலங்கை, நியூசிலாந்து, கட்டார் மற்றும் சிங்கப்பூர் ஆகிய நாடுகளில் வசித்துள்ளார்.

2018 பிப்ரவரியில் நடைபெற இருக்கும் காமன்வெல்த் விளையாட்டு போட்டிகளில் இலங்கை சார்பில் கலந்துகொள்ளவுள்ளமை குறிப்பிடத்தக்கது

## மேற்கோள்கள்


## வெளி இணைப்புகள்

* Olympic bio

பகுப்பு:1999 பிறப்புகள்
பகுப்பு:வாழும் மக்கள்
பகுப்பு:விளையாட்டு வீரர்கள்
பகுப்பு:இலங்கை விளையாட்டு வீரர்கள்
பகுப்பு:நீச்சல் வீரர்கள்
பகுப்பு:நீச்சல்
பக்கப் பரப்பு

ஒரு பொருளின் **பக்கப் பரப்பு** (*lateral surface*) என்பது அப்பொருளின் அடி மற்றும் மேல் பக்கங்கள் தவிர்த்த பிற பக்கங்களின் பரப்பினைக் குறிக்கும்.

ஒரு கனசதுரத்தின் பக்கப்பரப்பு என்பது அதன் நான்கு பக்கங்களின் பரப்பாகும். :கனசதுரத்தின் பக்க அளவு = a எனில் அதன் ஒரு பக்கத்தின் பரப்பு:
:*A<sub>face</sub>*&nbsp;=&nbsp;*a*&nbsp;⋅&nbsp;*a*&nbsp;=&nbsp;*a*2. 
எனவே கனசதுரத்தின் பக்கப்பரப்பு: 
:*a*&nbsp;⋅&nbsp;*a*&nbsp;⋅&nbsp;4&nbsp;=&nbsp;4*a*2.

*ஒரு பட்டகத்தின் பக்கப்பரப்பினை அதன் அடிப்பக்கத்தின் சுற்றளவு மற்றும் உயரத்தின் பெருக்கற்பலனாகக் கணக்கிடலாம்.
* ஆரம் *r*, உயரம் *h* கொண்ட நேர்வட்ட உருளையின் பக்கப்பரப்பு:
: *A*&nbsp;=&nbsp;2π*rh*.
*ஒரு பிரமிடின் பக்கப்பரப்பானது அதன் அடிப்பக்க முக்கோணம் தவிர்த்த இதர பக்க முக்கோணங்களின் பரப்புகளின் கூடுதலாகும்.
*ஒரு கூம்பின் பக்கப்பரப்பு
: A = \pi r l 
:r கூம்பின் ஆரம்; l=\sqrt{r^2+h^2} சாய்வு உயரம்; h உயரம்.

## மேற்கோள்கள்


## மேலதிக வாசிப்புக்கு
* ''Lateral surface'' at Mathwords

பகுப்பு:வடிவவியல் வடிவங்கள்
வினு (ஓவியர்)

**வினு** (இறப்பு: 2012, அகவை 92) என்பவர் தமிழக ஓவியர்களுள் ஒருவர். இவர் கல்கி இதழின் ஆஸ்தான ஓவியராக ப்ளூ பணியாற்றியவர். கல்கி, இராஜாஜி, நா.பார்த்தசாரதி, அகிலன், சோமு, ர.சு. நல்ல பெருமாள் போன்றோர் கதைகளுக்கு ஓவியம் வரைந்துள்ளார்.

1968 முதல் 1972 வரை கல்கி இதழில் பொன்னியின் செல்வன் வரலாற்றுப் தொடருக்கு ஓவியம் வரைந்துள்ளார்.இராஜாஜி அவர்களின் ராமாயணம், மகாபாரதம் போன்ற தொடர்களுக்கும் ஓவியம் வரைந்துள்ளார். 

## சித்திரக் கதைகள்
* ஆளப் பிறந்தவன் (கல்கி), 
* மரகதச் சிலை (கல்கி), 
* 007 பாலு (கல்கி), 
* சரணம் கணேசா (கல்கி), 
* வெற்றிவேல் வீரவேல் (கல்கி), 
* வீர விஜயன் (கல்கி), 
* நரி வேட்டை (கல்கி), 
* ஜெய் ஹனுமான் (கோகுலம்), 
* பூதத் தீவு (கோகுலம்)

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்

## வெளி இணைப்புகள்

பகுப்பு:தமிழக ஓவியர்கள்
பகுப்பு:2012 இறப்புகள்
வர்ணம் (ஓவியர்)

**வர்ணம்** என்பவர் தமிழக ஓவியர்களுள் ஒருவர். குமுதம், ஆனந்த விகடன் இதழ்களில் ஓவியம் வரைந்துள்ளார். ஆனந்த விகடன் இதழில் சாவி இவரை அறிமுகம் செய்தார். 

புகைப்படம் போல தோற்றம் தருமாறு ஓவியங்கள் வரைவதில் வல்லவராக இருந்துள்ளார். இந்த முறை வாஷ் டிராயிங் என்று அழைக்கப்பட்டுள்ளது. 

வர்ணம் தஞ்சாவூர் மாவட்டம் 'நெய்தவாசலை' சேர்ந்தவர். 

சென்னை ஓவியக் கல்லூரியில் ஓராண்டு படித்தார். சாவி என்பவர் 'வெள்ளி மணி' பத்திரிகையில் ஓவியம் வரைய வாய்ப்பளித்தார். பிறகு குமுதம் இதழில் முப்பது வருடம் வர்ணம் வேலை செய்தார். 'வர்ணம் ஆர்ட் ஸ்கூல்' என்ற பெயரில் தபால் மூலம் சித்திரப் பள்ளியை நடத்திவந்தார்.

## சித்திரக் கதைகள்
* போதுமே சோதனை (குமுதம்), 
* புதிருக்குப் பெயர் ரஞ்சனா (குமுதம்), 
* காதல் அழைக்கிறது (குமுதம்), 
* சேற்றின் சிரிப்பு (குமுதம்), 
* ஆறாவது விரல் (குமுதம்), 
* தங்கச் சாவி (குமுதம்), 
* பதினெட்டாம் நாள் (குமுதம்), 
* கண்ணாடி மாளிகை (குமுதம்)

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்

பகுப்பு:தமிழக ஓவியர்கள்
ரமணி (ஓவியர்)

**ரமணி** என்பவர் தமிழக ஓவியர்களுள் ஒருவர். இவர் கல்கி இதழில் ஓவியராகப் பணியாற்றினார். குழந்தைகள் எழுத்தாளர் வாண்டுமாமா அவர்களின் கதைகளுக்கு சித்திரங்கள் வரைந்துள்ளார்.

## சித்திரக் கதைகள்
* பவழத் தீவு (கல்கி), 
* ஓநாய்க் கோட்டை (கல்கி), 
* அவள் எங்கே (கல்கி), 
* டயல் ஒன் நாட் நாட் (கல்கி), 
* சிலையைத் தேடி (கல்கி), 
* வீராதி வீரன் (கல்கி), 
* ஷீலாவைக் காணோம் (கோகுலம்), 
* கொலையாளி நஞ்சப்பா (தினமணிக் கதிர்)

போன்ற சித்திரக் கதைகளளுக்கு ஓவியம் வரைந்துள்ளார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## ஆதாரங்கள்


## வெளி இணைப்புகள்

பகுப்பு:தமிழக ஓவியர்கள்
சூர்ய பார்வை (திரைப்படம்)

**சூர்ய பார்வை** (surya paarvai)  (தெலுங்கில் ஹலோ ப்ரண்ட்), தெலுங்கு மற்றும் தமிழில் வெளியான அதிரடி திரைப்படமாகும். இத்திரைப்படத்தை ஜெகன் இயக்கியிருந்தார். இத்திரைப்படத்தில் அர்ஜுன் மற்றும் புதுமுக நடிகை பூஜா ஆகியோர் நடித்திருந்தனர். ஸ்ரீனிவாஸ் பிரசாத் இத்திரைப்படத்தை தயாரித்திருந்தார். எஸ். ஏ. ராஜ்குமார் இத்திரைப்படத்திற்கு இசையமைத்திருந்தார். 1999 ஆம் ஆண்டு சனவரி 14 இல் வெளிவந்து பல நேர்மறையான விமர்சனங்களைப் பெற்றது. இத்திரைப்படம் 1994 ல் வெளியான லக் பஸ்ஸனின் லேயொன்: த புரபெஸனல்" எனும் திரைப்படத்தை சார்பாக கொண்டது . இத்திரைப்படம் தெலுங்கிலும் அதே நகைச்சுவையுடன் தெலுங்கு நடிகர்கள் நடிக்க "ஹலோ ப்ரண்ட்" எனும் பெயரில் வெளிவந்தது.

## கதைச்சுருக்கம்
விஜய் (அர்ஜூன்) சுந்தரமூர்த்தியின் அடியாள். விஜய் பணம் கொடுத்தால் குழந்தைகள், பெண்களை தவிர யாரை வேண்டுமானாலும் கொல்லக்கூடிய மனிதன். விஜய் தனியாகவே ஓர் தனி அறையில் வசித்து வந்தான். பூஜா (பூஜா) இளம் யுவதி. விடுதியில் தங்கி படித்து வரும் அவள் விடுமுறை நாட்களில் மட்டும் தனது தந்தையின் வீட்டிற்கு வருவது வழமை. பூஜா அவளது துர்நடத்தை உள்ள தந்தை, சுயநலம் மிக்க இரண்டாம் தாயார் ஆகியோருக்கிடையில் பெரும் அவஸ்தையை அநுபவித்தாள். இருப்பினும் அவளுடைய செல்ல தம்பியான தினேஷ் (மகாநதி தினேஷ்) இருப்பது அவளுக்கு பெரும் ஆறுதலாய் அமைந்தது. பூஜா விஜயை தன் நண்பனாக்கிக் கொள்ள முயன்ற போது அதை அவன் நிராகரித்தான். பூஜாவினுடைய தந்தை ஒரு கடத்தல் காரன். ஒரு நாள் காவல் அதிகாரிகள் பூஜாவின் தம்பி உட்பட குடும்பத்தில் எஞ்சிய பூஜா தவிர்ந்த  அனைவரையும் கொன்று விடுகின்றனர். அதன்பிறகு பூஜாவிற்கு விஜய் அடைக்கலம் கொடுத்துடன் அவர்களுக்கிடையில் என்ன நடக்கிறது என்பதே மீதிக்கதை.

## நடிகர்கள்
* அர்ஜூன் - விஜய் 
* பூஜா  - பூஜா 
* ரகுவரன் - ஜெயந்த்  
* விஜயகுமார்  - நாராயணன்  
* ராதா ரவி- சுந்தர மூர்த்தி  
* கவுண்டமணி  - ராஜ்பரத் / நாட்டாமை 
* செந்தில் - பிச்சை பெருமாள்  / சுந்தரம் 
* சின்னி ஜெயந்த்  
* மஞ்சுளா விஜயகுமார்  - லட்சுமி  
* மகாநதி தினேஷ் - தினேஷ் 
* சிந்து - சிந்து 
* பிரசாத் பாபு - பூஜாவின் தந்தை 
* அல்பொன்சா - ஷீலா 
* எஸ். என். லட்சுமி  - லட்சுமியின் தாய் 
* ராணி 
* கவிதா ஸ்ரீ 
* மாஸ்டர் மகேந்திரன்- விஜய் (சிறுவயது) 
* ஜெயமணி 
* கே. கே. சௌந்தர் 
* விமல்ராஜ்  - ஜோர்ஜ் 
* ஆடுகளம் நரேன் - கண்ணன், ஜெயந்தின் அடியாள் 
* கலைஞானம் (சிறப்புத் தோற்றம் )
* தெலுங்கு மொழியில் 
* சுதாகர்
* பாபு மோகன்
* கௌதம் ராஜூ
* இரோன்லெக் சாஸ்திரி

## இசை
இத்திரைப்படத்திற்கு  எஸ். ஏ. ராஜ்குமார் இசையமைத்துள்ளார். 1999 ல் இசை வெளியிடப்பட்டுள்ளது. பழனி பாரதி இத்திரைப்படத்திற்கான பாடல்வரிகளை எழுதியுள்ளார்.

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
தீன் மூர்த்தி பவன்

**தீன் மூர்த்தி பவன்** (**Teen Murti Bhavan**  - **Teen Murti House**), இந்தியாவின் முதல் பிரதம அமைச்சரான ஜவகர்லால் நேருவின் தங்குமிடமாகும். ஜவகர்லால் நேரு பிரதமராக 27 மே 1964-இல் இறக்கும் வரை, 16 ஆண்டுகள்  தீன் மூர்த்தி பவனில் தங்கி பிரதமர் கடமைகளை ஆற்றினார்.

## வரலாறு
பிரித்தானிய இந்தியாவின் ஆட்சியில் 1930-இல் பிரித்தானிய இந்தியாவின் தலைமைப்படைத்தலைவர் தங்குவதற்காக 
25 ஏக்கர் பரப்பளவு கொண்ட இடத்தில் இக்கட்டிடம் புது தில்லியின் கன்னாட்டு பிளேசு பகுதியில் கட்டப்பட்டது.

1947-இல் இந்திய விடுதலைக்குப் பின்னர் இக்கட்டிடம் ஜவகர்லால் நேருவின் தங்குமிடமாக விளங்கியது. 1964-இல் நேருவின் மறைவிற்குப்ப் பின், இக்கட்டிடம் நேரு அருங்காட்சியகம்,  கோளரங்கம் மற்றும் நூலகமாக மாற்றப்பட்டுள்ளது.

## மேற்கோள்கள்

## வெளி இணைப்புகள்

*Nehru Memorial Museum and Library, New Delhi, website 
*Nehru Planetarium, New Delhi, website
* Nehru Memorial Museum and Library to house museum for all Prime Ministers

பகுப்பு:தில்லி அருங்காட்சியகங்கள்
பகுப்பு:தில்லியில் உள்ள அரசு கட்டடங்கள்
பகுப்பு:நினைவகங்கள்
மாமியார் வீடு (1993 திரைப்படம்)

**மாமியார் வீடு** (*Maamiyar Veedu*) திரைப்படம் 1993-ஆம் ஆண்டு சனவரி மாதம் 14 ஆம் தேதியன்று வெளியான ஓர் இந்தியத் தமிழ்த்  திரைப்படமாகும்.

இத்திரைப்படத்தை எஸ். கணேசராஜ் எழுதி, இயக்கினார். இத்திரைப்படத்தில் சரவணன், செல்வா, சித்தாரா, நந்தினி, தலைவாசல் விஜய், சிட்டி, பானு பிரகாஷ், குலதெய்வம் ராஜகோபால், வீரராகவன் மற்றும் பலர் நடித்துள்ளனர். டி.என்.ஜானகிராமன் தயாரிப்பில் 14 ஜனவரி 1993 அன்று வெளியான இப்படத்திற்கு இசை அமைத்தவர் இசைஞானி இளையராஜா.

## நடிகர்கள்

* சரவணன்
* செல்வா
* சித்தாரா
* நந்தினி
* தலைவாசல் விஜய்
* சிட்டி
* பானு பிரகாஷ்
* குலதெய்வம் ராஜகோபால்
* வீரராகவன்
* வெண்ணீறாடை மூர்த்தி
* சார்லி
* பொன்னம்பலம் (நடிகர்)
* குமரிமுத்து
* ராமநாதன்
* வைத்தி
* மேனேஜர் சீனா
* கிருஷ்ணமூர்த்தி
* பிரதன் 
* கோகிலா
* பசி சத்யா
* நிஷா
* வாசுகி
* வசந்தா
* மஞ்சுவாணி

## கதைச்சுருக்கம்
அரவிந்தும் (சரவணன்) பார்த்தசாரதியும் (செல்வா) திருடர்கள். அவர்களுக்கு  உறவினர்கள் யாரும் இல்லை. அவர்கள் இருவரும் சிறையில் சந்தித்து நண்பர்கள் ஆகிறார்கள். அவர்களின் விடுதலையின் பின்னர், அரவிந்திற்கு தங்குமிடம் இல்லாததால், பார்த்தசாரதியுடனே அவனது வீட்டில் தங்கிக்கொள்கிறான் அரவிந்த்.

இருவரும் திருட்டு தொழிலை தொடர்கிறார்கள். அவ்வாறாக ஒரு நாள், குப்புசாமி (குலதெய்வம் ராஜகோபால்) என்ற முதியவரிடமிருந்து பணத்தை திருடிவிடுகின்றனர். மறுநாள், அந்த தாத்தா மாரடைப்பால் இறந்துவிடுகிறார். குற்ற உணர்ச்சியால் , இறந்த குப்புசாமியின் குடும்பத்திற்கு உதிவிகள் செய்கிறான் அரவிந்த். நல்லவனாக மாற முயற்சிக்கிறான் அரவிந்த், ஆனால், சமூகம் திருடர்களை நல்லவர்களாக பார்க்காது என்று பார்த்தசாரதி எண்ணியதால், நல்லவனாக மாறுவதில் அவனுக்கு உடன்பாடு இல்லை. இந்நிலையில், அரவிந்த் ஆனந்தவல்லி (சித்தாரா) என்ற பெண்ணை மணக்கிறான். குப்புசாமியின் பேத்தியை (நந்தினி) பார்த்தசாரதி விரும்புகிறான். அதேசமயம், கொண்டையா என்ற ரவுடியுடன் பார்த்தசாரதிக்கு மோதல் ஏற்படுகிறது. அதனால் ஏற்படும் பிரச்சனைகளை பார்த்தசாரதியும் அரவிந்தும் எவ்வாறு எதிர்கொண்டனர் என்பதே மீதி கதை.

## இசை
இந்த திரைப்படத்தின் இசையமைப்பாளர் இளையராஜா ஆவார். வாலி இப்படத்தின் பாடல்களை எழுதினார்.

## மேற்கோள்கள்

## வெளி இணைப்புகள்
* 

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
நேசனல் ஹெரால்டு

**நேசனல் ஹெரால்டு** (***National Herald***)  எனும் ஆங்கில நாளிதழை, இந்திய விடுதலை இயக்கத்திற்காக, இந்தியாவின் முதல் பிரதம அமைச்சராக இருந்த ஜவகர்லால் நேரு 9 செப்டம்பர் 1938 அன்று லக்னோவில் நிறுவினார்.  இதன் உருது மொழி பதிப்பு *குவாமி ஆவாஸ்* எ னும் பெயரிலும், இந்தி மொழி பதிப்பு  *நவஜீவன்*  எனும் பெயரில் வெளி வந்தது. 

1942-இல் நடைபெற்ற வெள்ளையனே வெளியேறு இயக்கத்தின் போது  இந்நாளிதழை பிரித்தானிய இந்தியா அரசு தடை செய்தது.

இந்திய விடுதலைக்குப் பின்னர் இந்நாளிதழ் 2008 முதல் நிதிச்சுமையால் தற்காலிகமாக வெளியிட்டை நிறுத்தி வைத்தது. இந்நாளிதழின் உரிமையாளர்களான *அசோசியேட்டட் ஜர்னல்ஸ் லிமிடெட் நிறுவனத்தினர்*  2016-இல் நேசனல் ஹெரால்டு நாளிதழை மீண்டும் வெளியிட்டனர். பின்னர் 2017-இல் இந்நாளிதழை நடத்தி வந்த அசோசியேட்டட் நிறுவனத்தை, சோனியா காந்தி மற்றும் ராகுல் காந்தி பங்குதாரர்களாக உள்ள யங் இந்தியா நிறுவனத்தினர் விலைக்கு வாங்கி, நேசனல் ஹெரால்டு நாளிதழை நடத்தினர். 

## நேசனல் ஹெரால்டு வழக்குகள்
2017 முதல் பல்வேறு வழக்குகளால், இந்நாளிதழ் நிறுத்தப்பட்டு,  மின் நாளிதழாக வெளி வருகிறது.
நேசனல் ஹேரால்டு நாளிதழை நடத்தி வந்த அசோசியேட்டட் ஜர்னல்ஸ் லிமிடெட் நிறுவனத்தின் சொத்து மதிப்பு 2,000 கோடி எனும் நிலையில், இந்திய தேசிய காங்கிரசு கட்சிக்கு இந்நிறுவனம் ரூ 90.25 கோடி கடன் நிலுவை வைத்திருந்தது. 

இந்நிலையில் யங் இந்தியா எனும் நிறுவனத்தின் பங்குதாரர்களாக உள்ள சோனியா காந்தியும், ராகுல் காந்தியும் ரூபாய் 50 இலட்சம் செலுத்தி, மோசடியாக  அசோசியேட்டட் ஜர்னல்ஸ் லிமிடெட் நிறுவனத்தை கையகப்படுத்திய வழக்கை சோனியா காந்தியும், ராகுல் காந்தியும் சந்தித்து வருகின்றனர். 

## மேற்கோள்கள்

பகுப்பு:இந்திய நாளிதழ்கள்
பகுப்பு:இந்திய ஆங்கிலப் பத்திரிகைகள்
பகுப்பு:ஆங்கில நாளிதழ்கள்
சின்னக்கண்ணம்மா

**சின்ன கண்ணம்மா (**chinna kannamma**)** 1993 இல் வெளியான தமிழ் நாடகத் திரைப்படமாகும். ஆர். ரகு இத்திரைப்படத்தை இயக்கியிருந்தார். இத்திரைப்படத்தில் முன்னணிக் கதாபாத்திரங்களில் கார்த்திக் முத்துராமன், கௌதமி, சுஹாசினி, நாசர், பேபி சார்மிலி ஆகியோர் நடித்துள்ளனர். அரு. சண்முகநாதன் இத்திரைப்படத்தை தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்துள்ளார். மேலும் சனவரி 29, 1993 இல் வெளியிடப்பட்டுள்ளது   . மேலும் இத்திரைப்படம் தெலுங்கிலும் "ஊயாலா" எனும் பெயரில் மேகா ஸ்ரீகாந்த், ரம்யா கிருஷ்ணன் இவர்களுடன் நாசர், சுஹாசினி நடிப்பில் வெளிவந்துள்ளமை குறிப்பிடத்தக்கது.

## கதைச்சுருக்கம்
அரவிந்த் ஓர் இளைஞன் அவன் பணிஇடமாற்றம் சென்ற இடத்தில் காயத்திரி எனும் பெண்ணுடன் காதல் கொள்கிறான். இருப்பினும் இவர்களின் குடும்பம் திருமணத்திற்கு எதிர்ப்பு காட்டியது. இருப்பினும் இவர்கள் இருவரும் திருமணம் செய்து விரைவிலேயே காயத்திரி கற்பமடைந்து விடுகிறாள். பிரசவத்தினன் சில நாட்களுக்கு  பின் காயத்திரி ஒரு இளம்பெண்ணுடன் நீண்ட உரையாடலை நிகழ்த்துகின்றாள். இவளைப்போல் உமாவும் மகப்பேற்றிற்காக காத்து நிற்பவளாவாள். பிரசவத்தின் அன்றிரவு காயத்திரி மற்றும் உமா இருவரும் இரு பெண் குழந்தைகளை பெற்றெடுத்தனர்.

மருத்துவ மனையில் ஏற்பட்ட சிறிய தீ விபத்து காரணமாக குழந்தைகள் அனைவரையும் வேறு இடத்திற்கு மாற்றுவதோடு திரும்ப குழந்தைகளை பெற்றோரிடம் கொடுக்கும் போது காயத்திரிக்கும் உமாவிற்கும் பிள்ளைகளை மாறி கொடுத்து வாடுகிறாள் ஓர் இளம் தாதி. அத் தாதி அச் சம்பவம் தொடர்பில் தனது மூத்த ஊழியரிடம் தெரிவிக்க அவளோ அது பெரிய பிரச்சினையில் முடியும் என அஞ்சி அவ் விடயத்தை பெற்றாரிடம் தெரிவிக்க மறுத்தனர்.

இரு வருடங்களுக்கு பிறகு காயத்திரி, அரவிந்த் மற்றும் அவர்களின் மகள் சரண்யாவின் வாழ்வு சந்தோசத்தில் போக சில காலங்களுக்கு பிறகு காயத்திரி இறந்து போக அரவிந்த் சரண்யா ஆகியோர் ஊட்டிக்கு இடம்மாறிச்செல்கின்றனர். அங்கு உமா தம்பதியினருடன் நட்பு கொள்கின்றனர். உமாவின் மகள் இதய வருத்தத்தின் காரணமாக இறந்து போக உமா சரண்யாவை தத்துதெடுக்க அரவிந்த்திடம் கோரிய போது அதற்கு அரவிந்த் மறுக்கிறான். சில காலங்களுக்கு பின்னர் அவ் இளம் யுவதி அவர்களின் பிள்ளைகள் பற்றிய இரகசியங்களை உமாவிடம் தெருவிக்க உமா நீதிமன்றத்தின் உதவியுடன் தனது பிள்ளையை திரும்ப அரவிந்த்திடம் இருந்து திரும்பி பெறுகிறாள். இருப்பினும் சரண்யாவை அரவிந்த்திடம் மீளச்சேர்ப்பது மீதிக்கதையாகின்றது.

## நடிகர்கள்

* கார்த்திக் முத்துராமன்  - அரவிந்த் 
* கௌதமி  - காயத்திரி 
* சுஹாசினி  - உமா 
* பாக்கியலட்சுமி (பாக்கியஸ்ரீ) - தாதி பத்மா
* நாசர்  - பிரதீப் 
* பேபி சார்மிலி - சரண்யா 
* வி. கே. ராமசாமி - ராமநாதன் 
* சார்லி  - பிச்சாண்டி 
* வடிவுக்கரசி  - நீதிபதி
* எல். ஐ. சி. நரசிம்மன்  - வைத்தியர் 
* கமலா கமேஷ் - காயத்திரியின் தாய்
* பேபி பூஜா - பிரியா
* மாஸ்டர் சிவா - தருண்
* பேபி திவ்யா

## பாடல்கள்
இத்திரைப்படத்திற்கு இளையராஜா இசையமைத்திருந்தார். இத்திரைப்படத்தின் இசை 1993 இல் வெளியிடப்பட்டது. பாடல் வரிகளை வாலி, பஞ்சு அருணாசலம், பிறைசூடன், சண்முகா பஞ்சு ஆகியோர் எழுதியிருந்தனர்.

## மேற்கோள்கள்

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
வேக்னர்-யாவ்ரெக்கு வினை

**வேக்னர்-யாவ்ரெக்கு வினை** (*Wagner-Jauregg reaction*)  என்பது கரிம வேதியியலில் ஒரு தரமான கரிம வினையாகும். தியோடர் வேக்னர்-யாவ்ரெக்கு என்பவர் வினையைக் கண்டறிந்த காரணத்தால் இவ்வினைக்கு வேக்னர்-யாவ்ரெக்கு வினை  என்று பெயரிடப்பட்டது. இரு சமான மேலியிக் நீரிலியுடன் 1,1-டையரைலெத்திலீன் சேர்த்து இரட்டை டையீல்சு- ஆல்டர் வினைக்கு உட்படுத்துவதே வேக்னர்-யாவ்ரெக்கு வினை என்று விவரிக்கப்படுகிறது. பிசு-கூட்டுவிளைபொருளை அரோமாட்டிக் சேர்மமாக்கிய பின்னர் இறுதியாக உருவாகும் வினைவிளைபொருள் ஒரு பீனைல் பதிலீட்டுடன் கூடிய நாப்தலீன் சேர்மமாகும். 
 
நீரிலி அரோமாட்டிக் வளையத்துடன் ஈடுபடுகின்ற இவ்வினை ஓர் அசாதாரணமான வினையாகும். சிடைரைல் குழு எனப்படும் பீனைலெத்தீன் மீதுள்ள கூடுதலான ஆல்பா-பீனைல் குழு டையீல்சு ஆல்டர் வினைக்குத் தேவையான சிடைரைலை செயலூக்குகிறது. மாறாக, செயலூக்கப்படாத இசுடைரினானது நேரியல் பலபடியாக்கல் வினை வழியாக ஆல்க்கீனுடன் வினைபுரிகிறது. இசுடைரின் தன்னுடைய அரோமாட்டிக் தன்மையை தக்கவைத்துக் கொண்டு இசுடைரின் மேலியிக் நீரிலி என்ற இணைபலபடி உருவாகிறது. 
டையீல்சு ஆல்டர் வினையில் உருவாகும் வினை விளைபொருளை உயர் வெப்பநிலையில் தனிமநிலை கந்தகத்தைப் பயன்படுத்தி மீண்டும் அரோமாட்டிக் சேர்மமாக மாற்ற இயலும். இதற்காக விளைபொருளுடன் பேரியம் ஐதராக்சைடும் தாமிரமும் சேர்த்து கார்பாக்சில் நீக்க வினைக்கு உட்படுத்தி அதைத் தொடர்ந்து மறு அரோமாட்டிக் சேர்மமாக்கல் செய்யப்படுகிறது:

. 
   
## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:வளையக்கூட்டுகள்
பகுப்பு:பெயர் வினைகள்
எட்டுப்பட்டி ராசா (திரைப்படம்)

***எட்டுப்பட்டி ராசா*** (*Ettupatti Rasa*) 1997-இல் வெளிவந்த தமிழ் நாடகத் திரைப்படமாகும். நெப்போலியன், குஷ்பு, ஊர்வசி ஆகியோர் இத்திரைப்படத்தில் முன்னணிக் கதாபாத்திரங்களில் நடித்துள்ளனர். வி. நடராஜன் இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும்  பிப்ரவரி 14, 1997-இல் வெளியிடப்பட்டுள்ளது.

## கதைச்சுருக்கம்
சிங்கராசு (நெப்போலியன்) ஒரு புத்திசாலியான கருணை குணம் கொண்ட மனிதன். இவர் எட்டு ஊரைப் பாதுகாப்பதுடன் கால்வாய் ஒன்றிற்கருகில் வசித்து வந்தார். பழனியம்மா (ஊர்வசி) சிங்கராசை ஒருமுகமாக காதலித்து வர ஆனால் சிங்கராசோ பாண்டியம்மாவையே (குஷ்பு) விரும்பினார். பாண்டியம்மா இரக்க குணத்தோடும் உணச்சிவசப்படுகிற பெண்ணாகவும் இருந்தார். சிங்கராசு இறுதியில் பாண்டியம்மாவைத் திருமணம் செய்தார்.

மாரிமுத்துவின் (மணிவண்ணன்) சகோதரனும் (சுகன்ராஜ்) பொன்ராசுவின் மகளும் (அபிதா) ஒருவரை ஒருவர் காதலித்தாலும் அவர்களின் காதலுக்கு குடும்பத்தார் எதிர்ப்பைக் காட்டினர். எனவே சிங்கராசு அவ்விரு ஜோடிகளுக்கும் அடைக்கலம் கொடுத்ததோடு அவர்களைச் சேர்த்து வைப்பதாக வாக்கும் கொடுத்தார். ஆனால் பிறகு அவ்விரு காதல் ஜோடியும் தற்கொலை செய்து கொள்ள பொன்ராசுவும் மாரிமுத்துவும் சிங்கராசுவைப் பழிவாங்க வேண்டும் என்று முடிவு செய்தனர். சிங்கராசு தனது வேலைகளிலே பெரும்பாலும் ஈடுபட்டமையினால் பாண்டியம்மா தனித்துப் போனாள். ஒரு நாள் மாரிமுத்து சிங்கராசுவைப் பற்றி பாண்டியம்மாவிடம் ஒரு பொய் கூறினான். இதனால் பாண்டியம்மா தற்கொலை செய்து கொண்டாள். ஆனால் ஊர்மக்களோ சின்ராசுதான் பாண்டியம்மாவைக் கொன்றான் என கூறத்தொடங்கினர். பழனியம்மா சிங்கராசுவுடன் வந்து தங்கினாள். சிங்கராசுவும் பழனியம்மாவைத் திருமணம் செய்து கொள்ள தீர்மானித்தான். பின்னர் ஒரு நாள் பாண்டியம்மாவின் மரணித்திற்குக் காரணம் பொன்ராசு மற்றும் மாரிமுத்து ஆகியோர்தான் என்பது தெரியவர பிறகு என்ன நடக்கிறது என்பதுதான் மீதிக்கதை.

## நடிகர்கள்

## பாடல்கள்
இத்திரைப்படத்திற்கு தேவா இசையமைத்துள்ளார். இத்திரைப்படத்தில் இடம்பெற்றுள்ள பாடல்களுக்கான வரிகளை கஸ்தூரி ராஜா எழுதியுள்ளார்."பஞ்சுமிட்டாய்" பாடல் மிகவும் பிரபலமானது.

## மேற்கோள்கள்

## வெளி இணைப்புகள்
* 

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பிஃட்சிங்கெர் வினை

**பிஃட்சிங்கெர் வினை** (Pfitzinger reaction) என்பது ஐசாட்டினுடன் ஒரு காரம் மற்றும் ஒரு கார்பனைல் சேர்மத்தைச் சேர்த்து வினைபுரியச் செய்து பதிலீடு செய்யப்பட்ட குயினோலின்-4-கார்பாக்சிலிக் அமிலங்களைத் தயாரிக்கக் கூடிய வேதி வினையாகும். பிஃட்சிங்கெர் போர்செ வினை என்ற பெயராலும் இவ்வினை அழைக்கப்படுகிறது 

. 
இவ்வினை குறித்த பல விமர்சனங்கள் வெளியிடப்பட்டுள்ளன 
## வினை வழிமுறை
.

ஐசாட்டினுடன் பொட்டாசியம் ஐதராக்சைடு போன்ற ஒரு காரம் வினைபுரியும்போது அமைடு பிணைப்பானது கீட்டோ அமிலத்தைக் கொடுக்கிறது **2**. இந்த இடைநிலையை தனித்துப் பிரிக்க இயலும். ஆனால் இதை குறிப்பாகத் தனித்து பிரிப்பதில்லை. ஒரு கீட்டோன் அல்லது ஆல்டிகைடு அனிலினுடன் வினைபுரிந்து இமீன் **3** மற்றும் ஈனமீன் **4** உருவாகின்றன. இந்த ஈனமீன் வளையமாகி நீர் மூலக்கூறை இழந்து தேவையான குயினோலினைக் கொடுக்கிறது. **5**

## மாறுபாடு

### ஆல்பெர்க்கான் மாறுபாடு

என்-அசைல் ஐசாட்டின் மற்றும் ஒரு காரம் வினைபுரிந்து 2-ஐதராக்சி-குயினோலின்-4-கார்பாக்சிலிக் அமிலங்களைக் கொடுக்கிறது

## இவற்றையும் காண்க
*கேம்ப்சு குயினோலின் தொகுப்பு
*பிரீட்லேன்டர் தொகுப்புவினை
*நைமெண்டோவ்சுகி குயினோலின் தொகுப்புவினை
*தால்னெடண்டு, சின்கோகெய்ன்

## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பெயர் வினைகள்
பகுப்பு:வளைய விரிவாக்க வினைகள்
பகுப்பு:குயினோலின் உருவாகும் வினைகள்
பகுப்பு:வளைய ஒடுக்க வினைகள்
தாலி புதுசு

**தாலி புதுசு** (*Thaali Pudhusu*) 1997 இல் வெளிவந்த இந்தியத் தமிழ்த் திரைப்படமாகும். கேயார் இத்திரைப்படத்தை இயக்கியிருந்தார்.  ராம்கி, சுரேஷ், குஷ்பு சுந்தர் ஆகியோர் முன்னணி கதாபாத்திரங்களில் நடித்துள்ளனர். வித்யாசாகர் மற்றும் ராஜ் ஆகியோர் இத்திரைப்படத்திற்கு இசையமைத்துள்ளனர். ஏப்ரல் 1010, 1997இல் வெளியிடப்பட்டுள்ளது. 1994 ல்  "ஆமே" எனும் பெயரில் தெலுங்கில் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.

## கதைச்சுருக்கம்
அருண் (ராம்கி) வங்கியொன்றில் காசாளராக பணிபுரியும்  சீதாவை (குஷ்பு சுந்தர்) ஒரு முகமாக காதலித்து வந்தான். அத்தோடு சீதா செல்லுமிடமெல்லாம் அவளை பின்தொடர்ந்தும் சென்றான். சீதாவோ அவனது காதலை நிராகரித்ததோடு தனது முந்தைய கால வாழ்வு பற்றி அவனிடம் கூறுகிறாள்.

சில காலங்களுக்கு முன்பு சீதா நடுத்தர குடும்பப் பெண்ணாக காணப்பட்டதுடன்.  அவர்களுடன் அவளது வேலையற்ற மைத்துனனான (தலைவாசல் விஜய்) அவர்ளுடன் வசித்து வந்தான். பாலு (சுரேஷ்) வங்கி முகாமையாளர். மற்றும் அவன் சீதாவை காதலித்து வந்தான். மணி (மணிவண்ணன்) பாலுவின் தந்தை. ஒரு கருமி. மணி பாலுவிற்கு பெரிய பணக்கார பெண்ணை தேடிவந்தார். ஆனால் பாலு சீதாவை திருமணம் செய்ய விரும்பினான். ஆனால் திருமணத்தன்று பாலு ஒரு விபத்தில் சிக்கி உயிரிழக்கின்றான். பாலுவின் மரணத்திற்கு பின் மணி சீதாவை நிராகரிக்கின்றார். பின்னர் பணம் இல்லாமல் கஷ்டப்பட்ட மணி சீதாவிடம் கெஞ்சி மீண்டும் தனது வீட்டிற்கு அழைத்து வருகிறார். அதன்பிறகு சீதாவின் கணவன் பார்த்த வேலை சீதாவிற்கு கிடைக்கிறது. சீதாவின் மைத்துனனோ அவனது மனைவியின் தாலியை கழட்டி சீதாவிற்கு கட்ட சீதா உடனே அதை கழட்டி எறிந்து விடுகிறாள்.

சீதாவின் கடந்த கால வாழ்வை கேள்விப்பட்டதும் அருண் அவளை ஆழமாக காதலிக்கிறான். நீதிமன்றமும் சீதாவின் மைத்துனனிற்கும் சீதாவிற்கும் இடையிலான திருமணம் செல்லாது என தீர்ப்பு வழங்குகிறது. இறுதியில் சீதாவை அருண் திருமணம் செய்கிறான்.

## நடிகர்கள்

* ராம்கி - அருண்
* சுரேஷ்  - பாலா
* குஷ்பு சுந்தர்  - சீதா
* ராஜேஷ் - சீதாவின் தந்தை
* தலைவாசல் விஜய்  - சீதாவின் மைத்துனன் 
* மணிவண்ணன்  - மணி (பாலுவின் தந்தை)
* செந்தில்  - லெக் தாதா
* வெண்ணிற ஆடை மூர்த்தி- கல்யாண தரகர்
* சங்கீதா - லக்ஷ்மி (சீதாவின் தாய்)
* கலாரஞ்சி - கலா (சீதாவின் சகோதரி)
* பாண்டு
* மதன் பொப்
* ஆர். எஸ. சிவாஜி
* என்னத்த கண்ணையா
* ஓமக்குச்சி நரசிம்மன் 
* சுதா - பாலுவின் தாய்
* மனேஜர் சீனா 
* வர்ணா
* ஸ்ரீஜி
* நடராஜன் 
* கறுப்பு சுப்பையா 
* வெள்ளை சுப்பையா 
* பசி நாராயணன் 
* மார்த்தாண்டன் 
* எம்எல்ஏ தங்கராஜ்
* செல்லதுரை

## இசை
வித்யாசாகர் மற்றும் ராஜ் ஆகியோர் இத்திரைப்படத்திற்கு இசையமைத்துள்ளார்கள். இத்திரைப்படத்தில் இடம்பெற்றுள்ள இரண்டு பாடல்களின் வரிகளை வாசன் எழுதியுள்ளார்.
## மேற்கோள்கள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
கோவால்சுகி எசுத்தர் உறுதியளிப்பு வினை

**கோவால்சுகி எசுத்தர் உறுதியளிப்பு வினை** (*Kowalski ester homologation*) என்பது எசுத்தர்களை உறுதியளிக்கும் ஒரு வேதியியல் வினையாகும் 

.

ஆரன்ட்-ஈசுடர்ட் தொகுப்பு வினைக்கு பாதுகாப்பான மாற்றாக இந்த வினை வடிவமைக்கப்பட்டுள்ளது, இதன் மூலம் டையசோமெத்தேன் தேவை தவிர்க்கப்படுகிறது. கோவால்சுகி வினை அதன் கண்டுபிடிப்பாளர், கான்ராடு யே. கோவால்சுகியின் பெயரால் அழைக்கப்படுகிறது.

## வினை வழிமுறை

.
 
இவ்வினைவழிமுறை சர்ச்சைக்கு உட்பட்டதாக உள்ளது.

## இதையும் காண்க
*கர்டியசு மறுசீராக்கல் வினை 
  
## மேற்கோள்கள்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பெயர் வினைகள்
பகுப்பு:மறுசீராக்கல் வினைகள்
பகுப்பு:உறுதிப்படுத்தும் வினைகள்
வைகாசி பொறந்தாச்சு

***வைகாசி பொறந்தாச்சு*** (*Vaigasi Poranthachu*) 1990 இல் வெளிவந்த தமிழ் நாடகத் திரைப்படமாகும். ராதா பாரதி இத்திரைப்படத்தை இயக்கியிருந்தார். இத்திரைப்படத்தில் முன்னணி கதாபாத்திரங்களில் பிரசாந் மற்றும் புதுமுக நடிகை காவேரி ஆகியோர் நடித்திருந்தனர். கே. பிரபாகரன் இத்திரைப்படத்தை தயாரித்திருந்தார். தேவா இத்திரைப்படத்திற்கு இசையமைத்திருந்தார். மேலும்  நவம்பர் 16 , 1990இல் இது வெளியிடப்பட்டுள்ளது. இத்திரைப்படம் புதுமுக நடிகரும் தியாகராஜனின் மகனுமான பிரசாந்திற்கு பெரும் திருப்பத்தை தந்தது. வர்த்தக ரீதியில்  வெற்றிப் படமாக அமைந்தது. இத்திரைப்படம் இந்தி மொழியில் "ஐ லவ் யூ" எனும் பெயரில் வெளிவந்தது. மேலும் இத்திரைப்படத்திலும் நாயகனாக பிரசாந் நடித்திருக்க நாயகியாக சபா நடித்திருந்தார்.

## கதைச்சுருக்கம்
குமரேசன் (பிரசாந்) ஏழை இந்து குடும்பத்தை சேர்ந்தவன். குமரேசன் அவனின் தாயான லக்ஷ்மி (சுலக்சனா) மற்றும் பாட்டியுடனும் (கலா) வசித்து வந்தான். குமரேசன் பாடசாலையில் மிகவும் புத்திசாலியாகவும் குறும்புகாரனாகவும் இருந்தான். ஒருமுறை குமரேசன் அவனது நண்பர்களுடன் இணைந்து ரஞ்சிதாவை (காவேரி) கேலி செய்தான். காவேரி ஊர்த்தலைவர் பாண்டித்துரையின் (கே. பிரபாகரன்) மகளாவாள். சில மாதங்களுக்கு பிறகு ரஞ்சிதாவிற்கு குமரேசனின் அறிவையும் குறும்புத்தனத்தையும் பார்த்து அவனின் மேல் காதல் கொள்கின்றாள். பாண்டித்துரையின் அடியாள் குமரேசனை பாண்டித்துரையின் வீட்டில் பூட்டிவைப்பதுடன் அவனுக்கு சாட்டையாலும் அடிக்கின்றனர். இதனால் குமரேசன் நடக்க முடியாமல் அவஸ்தைபடுகிறான். ரஞ்சிதாவின் தாயான பார்வதி (கே. ஆர். விஜயா) குமரேசனுடன் தனது மகள் காவேரி சேர்வதற்கு உதவி செய்து கொடுக்கின்றார்.

## நடிகர்கள்

* பிரசாந்த் - குமரேசன் 
* காவேரி - ரஞ்சிதா 
* சுலக்சனா - லக்ஷ்மி, குமரேசனின் தாய்
* சங்கீதா - ரஞ்சிதாவின் தாய்
* கே. பிரபாகரன் - பாண்டித்துரை, ரஞ்சிதாவின் தந்தை 
* கே. ஆர். விஜயா - பார்வதி , பாண்டித்துரையின் முதல் மனைவி
* ஜனகராஜ் - சின்னராசு
* சார்லி - ஆசிரியர் 
* சின்னி ஜெயந்த் - தலமை ஆசிரியர் 
* குமரிமுத்து - வையாபுரி 
* கொச்சின் ஹனிபா - மல்லையப்பன் (குமரேசனின் தந்தை)

## இசை
இத்திரைப்படத்திற்கு தேவா இசையமைத்துள்ளார். மேலும் 1990 ம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள 9 பாடல்களுக்குமான பாடல்வரிகளை காளிதாசன் எழுதியுள்ளார்.

## விருதுகள்
1. 1990 ம் ஆண்டு தமிழ் நாடு திரைப்பட விருதுகள் சிறந்த இசையமைப்பிற்காக இசையமைப்பாளர் தேவாவிற்கு வழங்கப்பட்டது.

2. 1990 ம் ஆண்டு சிறந்த அறிமுக நடிகருக்கான பிலிம்ஸ் பெயார் விருது பிரசாந்திற்கு வழங்கப்பட்டது.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரசாந்த் நடித்த திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
திருமூர்த்தி (திரைப்படம்)

**திருமூர்த்தி** (Thirumoorthy) 1995 இல் வெளிவந்த தமிழ் அதிரடித் திரைப்படமாகும். பவித்ரன் இத்திரைப்படத்தை இயக்கியிருந்தார். இத்திரைப்படத்தின் முன்னணிக் கதாபாத்திரங்களில் விஜயகாந்த், ராவலி ஆகியோரும் இவர்களுடன் இணைந்து ஆனந்தராஜ், ராஜன் பி. தேவ், மனோரமா, செண்பகம், செந்தில், ஜனகராஜ் ஆகியோரும் நடித்துள்ளனர். எம். ஜி. சேகர், எஸ். சந்தானம் ஆகியோர் இத்திரைப்படத்தை தயாரித்திருந்தனர். தேவா இத்திரைப்படத்திற்கு இசையமைத்திருந்தார். மேலும் மே 11, 1995இல் வெளியிடப்பட்டுள்ளது. விஜயகாந்த்தின் அரசியல் சார்ந்த இத்திரைப்படம்  வசூலில் பெரும் சாதனை படைத்ததுடன் இத்திரைப்படத்தில் இடம்பெற்றுள்ள 'செங்குருவி' பாடல் வெற்றி பெற்றது.

## கதைச்சுருக்கம்
மூர்த்தி (விஜயகாந்த்) ஒரு லாரி ஓட்டுனராவார். மூர்த்தி அவனது அம்மா ராம் ஆத்தாவுடன் (மனோரமா) வசித்து வந்தான். மூர்த்தி அடிக்கடி குற்றவாளி  கோவிந்தன் (ஆனந்தராஜ்) என்பவனுடன் மோதினான். மூர்த்தி மற்றும் உமா (ராவலி) ஆகியோர் ஒருவரை ஒருவர் காதலித்து வந்தனர். ஒரு நாள் உமாவின் தந்தைக்கு மாரடைப்பு வர அவரை மருத்துவமனைக்கு உமா மற்றும் மூர்த்தி ஆகியோர் அழைத்துச்சென்றனர். ஆனால் இவர்கள் அழைத்து செல்லும் வழியில் வீதியை ஓர் அரசியல் குழு மூடியது. இதனால் அவளது தந்தை துரதிஷ்டடமாக இறந்து விடுகிறார். இதனால் கோபமடைந்த மூர்த்தி பொதுமக்கள் முன்னிலையில் அரசியல் குழு தலைவனை அடித்து விடுகிறான். பின்னர் கோவிந்தன் அவ் அரசியல் குழு தலைவனின் கட்சியில் இணைவதோடு தேர்தலிலும், மூர்த்திக்கு எதிராகவும் நிற்கிறான். அதேசமயம் மூர்த்தி மற்றும் உமா ஆகியோர் திருமணம் செய்துகொள்கின்றனர். பின்னர் அந்த துர்நடத்தையுள்ள அரசியல் தலைவன் சிகாமணி கோவிந்தனை கொன்றுவிட்டு அதனை அப்பாவி மூர்த்தி மீது சாட்டிவிடுகிறான். இதன்பின் என்ன நடக்கிறது என்பதே மீதிக்கதை.

## நடிகர்கள்
* விஜயகாந்த்- மூர்த்தி 
* ராவலி - உமா
* ஆனந்தராஜ் - கோவிந்தன் 
* ராஜன் பி. தேவ் - சிங்கமணி 
* மனோரமா- இராம் ஆதா
* செண்பகம் - கீதா
* செந்தில்- அழகேசன் 
* ஜனகராஜ்- உமாவின் தந்தை 
* ஆர். சுந்தரராஜன்  - கீதாவின் சகோதரன்
* இராஜ்குமார் 
* ஜோஜோ
* சங்கீதா - இலட்சுமி 
* ஸ்ரீஜா
* பசி சத்யா 
* ஜோதி மீனா
* லட்சுமி ராதன்
* என்னத்த கண்ணையா 
* பசி நாராயணன் 
* ஓமக்குச்சி நரசிம்மன் 
* ரீ. என். பி. ராஜேந்திரன் 
* ஏ. என். பாபு
* திருப்பூர் ராமசாமி  - ராமசாமி
* குள்ளமணி - பெருச்சாளி
* கருப்பு சுப்பையா 
* ஈஸ்வரன்
* சாம்ராஜ்
* ராம் - இலக்சுமன் 
* செல்லத்துரை 
* கஜினி
* கல்யாண்

## இசை
இத்திரைப்படத்திற்கு தேவா இசையமைத்துள்ளார். மேலும் 1995 ஆம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள ஆறு பாடல்களுக்கும் பாடல் வரிகளை வாலி எழுதியுள்ளார்.

## மேற்கோள்கள்

## வெளி இணைப்புகள்
*

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
நான் தான் பாலா

**நான்தான் பாலா** (Naan Than Bala) 2014இல் வெளிவந்த இந்தியத் தமிழ்த் திரைப்படம். இதனை கண்ணன் இயக்கினார். எஸ் எஸ் எஸ் என்டர்டெயின்மென்ட் சார்பில் ஜே. ஏ. லாரன்ஸ் தயாரித்திருந்தார்  இதில் விவேக் (நகைச்சுவை நடிகர்) படத்தின் முன்னணி பாத்திரத்தில் நடித்திருந்தார்  2014 சூன் 13 அன்று வெளிவந்தது.

## கதைச் சுருக்கம்
பாலா (விவேக்), ஏழை புரோகிதர் கும்பகோணத்தில் உள்ள ஒரு அக்ரகாரத்தில் வசித்து வருகிறார். தன்னுடைய வயதான தாய் தந்தையரை கவனித்துக் கொண்டு அங்கேயுள்ள பெருமாள் கோவிலில் பூஜை செய்து வருகிறார். சூழ்நிலை காரணமாக பூச்சி என்ற கொலைகாரனின் தந்தையை சிறைக்கு செல்லாமல் காப்பாற்றுகிறான். இதனால் அவனது பெற்றோர் தற்கொலை செய்து கொள்கின்றனர் .பாலா அக்ரகாரத்தை விட்டு வெளியேறும் சூழ்நிலை ஏற்படுகிறது. காஞ்சிபுரத்தில் உள்ள பூச்சியுடன் தனது புதிய வாழ்க்கையை தொடங்குகிறான். அங்கே வைசாலி என்பவரைச் சந்திக்கிறாள்.பூச்சியைப் பற்றிய உண்மையை பாலா தெரிந்து கொள்கிறான். இருவருக்கும் நெருக்கம் அதிகமாகிறது. காவலர்கள் பூச்சியை துரத்துகின்றனர் பிறகு என்ன நடக்கிறது என்பது மீதிக் கதை கூறுகிறது.

## நடிகர்கள்

விவேக் - பாலா
வெங்கட்ராஜ் - பூச்சி
ஸ்வேதா பெந்தகர்  - வைஷாலி
செல் முருகன் -தாமஸ் ஆல்வா எடிசன்
தென்னவன்  - காட்டூரான்
லாவண்யா
சுஜாதா சிவக்குமார்
மயில்சாமி (நடிகர்)
மாஸ்டர் ராகுல்
பேபி பிஸ்தா
அசோக் பாண்டியன்
அருள்மணி சீனிவாசன்
துருவா
சௌந்தர்
மீனாட்சி அம்மாள்
காஞ்சீபுரம் அப்துல்லா 
ரகு
நிரேஷ்
அப்சல்
ரவி கணேஷ்
ஜெய் ராஜீவ்

## தயாரிப்பு
கண்ணன் இந்தக் கதைக்காக விவேக்கை அணுகி பின்னர் 2013 சூன் மாதம் படம் தொடங்கப்பட்டது.  இப்படத்தின் ஒப்பந்தம் ஆனவுடன் விவேக் கும்பகோணத்தித்திலுள்ள ஒரு பெருமாள் கோவிலில் சென்று பூஜை செய்வது பற்றி பயிற்சி மேற்கொண்டார். ஆர். கண்ணன்  *[[சேட்டை (திரைப்படம்)]]* என்ற திரைப்படத்தை எடுத்டு வருவதாக பத்திரிக்கைகளில் தவறான தகவல் வந்தது. ஆனால் அது வேறொரு கண்ணன் என்பது பின்னர் தெரிய வந்தது. இப்படக்குழு டிசம்பர் 2013 இல் சென்னை கமலா திரையரங்கில் மணிரத்னம், பாரதிராஜா, கைலாசம் பாலசந்தர் மற்றும் ஏ. ஆர். ரகுமான் போன்றோரைக் கொண்டு பாடல் வெளியீட்டினை மிக பிரமாண்டமாக நடத்தினர்.

## இசை

## வெளியீடு
இப்படத்தின் தொலைக்காட்சி உரிமை ஜெயா தொலைக்காட்சிக்கு வழங்கப்பட்டது

## விமர்சனம்
பரத்வாஜ் ரங்கன் நான் தான் பாலா நாடகத் தன்மையுடன் உள்ளதாக எழுதினார். தி டைம்ஸ் ஆஃப் இந்தியா 5 க்கு 2 மதிப்பெண் வழங்கியது.".

## மேற்கோள்கள்

## வெளிப்புற இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:விவேக் நடித்த திரைப்படங்கள்
மருது பாண்டி (திரைப்படம்)

**மருது பாண்டி (**maruthupandi**)**1990 இல் வெளிவந்த தமிழ் அதிரடி நாடகத் திரைப்படமாகும். இத்திரைப்படத்தை மனோஜ் குமார் இயக்கியிருந்தார்.  இத்திரைப்படத்தில் முன்னணிக் கதாபாத்திரங்களில் ராம்கி, சீதா, நிறோசா ஆகியோரும் அவர்களுடன் இணைந்து  நாசர், எஸ். எஸ். சந்திரன், செந்தில், கோவை சரளா, ராகவி மற்றும் பிரதீப் சக்தி ஆகியோரும் நடித்திருந்தனர். எஸ். செல்வரத்தினம் இத்திரைப்படத்தை தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்திருந்தார். மேலும் ஏப்ரல்  27, 1990  அன்று வெளியிடப்பட்டுள்ளது.  இத்திரைப்படம் 1991 ல் கன்னட மொழியில் சசிகுமாருடன் "கொல்லூர் காலா" எனும் பெயரிலும், 1994 ல்  ஹிந்தி மொழியில் கோவிந்தாவுடன் "ஆக்" எனும் பெயரிலும் மீள்உருவாக்கம் செய்யப்பட்டு வெளியிடப்பட்டமை குறிப்பிடத்தக்கது.

## கதைச்சுருக்கம்
அம்மாபட்டி எனும் ஊரில் மருது பாண்டி (ராம்கி) பரிசல் ஓட்டி உழைப்பவனாவான். மேலும் இரவுவேளைகளில் அவ்வூரையும் பாதுகாத்து வந்தான். அவன் செய்யும் வேலைக்காக அவனுக்கு ஊர் மக்கள் உணவை வேதியமாக கொடுத்து வந்தனர். மருது பாண்டியுடன் மனநலம் பாதிக்கப்பட்ட தங்கையான லக்ஷ்மியும் (ராகவி) இருந்ததாள். கற்பவதியான லக்ஷ்மியை தனது தாய் போல பேணி பாதுகாத்து வந்தான் மருது பாண்டி. கனகவள்ளி ஓர் நாட்டிய குழுவில் நடனமாடும் பெண்ணாவாள். அம்மாபட்டியில் நடனமாடிய அக்குழு கனகவள்ளியை அங்கேயே தனிமையில்  விட்டுச் செல்கிறது. இதனால் அவ்வூர் மக்கள் கனகவள்ளிக்கு தங்குவதற்கென ஓர் வீட்டை தயார் செய்து கொடுக்கின்றனர்.  கனகவள்ளியும் மெதுவாக மருது பாண்டியின் மேல் காதல் கொள்கின்றாள். ஆனால் மருது பாண்டியை கைது செய்ய வேண்டி வருகிறார்.  மருது பாண்டியின் உண்மையான பெயர்  மாணிக்கம்.

பல காலங்களிற்கு முன்பு மாணிக்கம் ஓர் ஏழை தையல்காரன். அவன் அவனுடைய தங்கையுடன் சந்தோசமாக வாழ்ந்தான். மாணிக்கம் செல்வந்த ஜமீன்தாரின் மகளான கவிதாவை (நிறோசா) காதலித்து வந்தான். ஆனால் அவளின் தந்தையான ஜெகநாதன் அவர்களின் திருமணத்தை தடுத்ததோடு தன் மகளை தன்னைப்போல் ஓர் ஜமினுக்கே திருமணம் செய்து வைக்க தீர்மானித்தார். திருமண தினத்தன்று கவிதா விசமருந்தி இறந்து விடுகிறாள். அன்றிரவு ஜெகநாதன், தியாகராஜன் (நாசர்), தியாகராஜனின் நண்பன் பிரதீப் (பிரதீப் சக்தி) ஆகியோர் மாணிக்கத்தை தாக்கியது மட்டுமல்லாமல் தியாகராஜன் மாணிக்கத்தின் தங்கையை கற்பழித்து விடுகிறான். மாணிக்கம் , ஜெகநாதனை கொலை செய்துவிட்டு அம்மாபட்டிக்குச் செல்கிறான். அதன்பிறகு என்ன நடந்தது என்பது மீதிக் கதை.

## நடிகர்கள்
* ராம்கி - மருது முத்து / மாணிக்கம் 
* சீதா - கனகவள்ளி 
* நிறோசா - கவிதா 
* நாசர் - தியாகராஜன்
* எஸ். எஸ். சந்திரன்  - நாட்டாமை 
* செந்தில் 
* கோவை சரளா 
* ராகவி - லக்ஷ்மி 
* பிரதீப் சக்தி  - பிரதீப் 
* சிங்கமுத்து
* தேனி குஞ்சரும்மாள்
* ஸ்ரீலேகா
* கே. கண்ணன்  - வெள்ளைசாமி
* மோகன் பாபு
* வீரா ராகவன்
* கே. கே. சௌந்தர்
* செஞ்சி கிருஷ்ணன் 
* எம்எல்ஏ மல்லையா
* ஜோக்கர் துளசி 
* பசி நாராயணன் 
* பாலாம்பிகா

## இசை
இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1990 ம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்களுக்கான வரிகளை வாலி, புலமைப்பித்தன், நா. காமராசன், கங்கை அமரன், பிறைசூடன் ஆகியோர் எழுதியுள்ளனர்.

## மேற்கோள்கள்

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
சோனி யாதவ்

**சோனி கமலேஷ் யாதவ்** (Sony Kamalesh Yadav) (பிறப்பு 25 மார்ச்சு 1994, காசியாபாத், உத்தரப்பிரதேசம்) ஒரு இந்திய மகளிர் துடுப்பாட்டக்காரர் ஆவார். இவர் வலது கை துடுப்பாட்டக்காரராகவும் வலது கை மித வேகப்பந்து வீச்சாளராகவும் செயல்படுகிறார். 2017 ஆம் ஆண்டு, இவர் பிப்ரவரி 7 ஆம் தேதியன்று இலங்கைக்கெதிரான போட்டியில் விளையாடியதே இவரது முதல் சர்வதேச ஒருநாள் துடுப்பாட்டப் போட்டியாகும்.

## மேற்கோள்கள்

பகுப்பு:பெண் துடுப்பாட்டக்காரர்கள்
பகுப்பு:மகளிர் துடுப்பாட்டம்
பகுப்பு:காசியாபாத் மாவட்ட (இந்தியா) நபர்கள்
பகுப்பு:1997 பிறப்புகள்
சந்திரிக்கா ரவி

**சந்திரிக்கா ரவி** ( பிறப்பு 5 ஏப்ரல்) என்பவர் ஆஸ்திரேலியயன் நடிகை, நடனமாடுபவர், மாடல் ஆவார். இவர் ஆஸ்திரேலியா பிறந்து வளர்ந்து மாடல் ஆன பிறகு இந்தியா வந்தார்.

*[[இருட்டு அறையில் முரட்டு குத்து]]* என்ற திரைப்படத்தின் மூலம் 2018 ல் தமிழுக்கு அறிமுகமானார்.

சந்திரிக்கா மெல்பேர்னில் பிறந்தவர்.
இவரின் பெற்றோர் ரவி சிறீதரன், மல்லிகா. இவரின் தந்தை தமிழன், தாய் மலையாளி. பேர்த்   வில்லிடன் சீனியர் மேல்நிலைப்பள்ளியில் பள்ளிப் படிப்பையும், மேர்டொக் பல்கலைக்கழகத்தில் ஆங்கிலம் மற்றும் கிரியேட்டிவ் ஆர்ட்ஸ் (நாடகம்) ஆகியனவும் படித்தார்.

2013 ல் மாடலாக பணியாற்றினார். ‌

## திரைப்படம்

## இவற்றையும் காண்க
* யாசிகா ஆனந்த்

## ஆதாரங்கள்

## வெளி இணைப்புகள்
* 
* 

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:ஆஸ்திரேலியத் தமிழர்
பகுப்பு:தமிழ்த் திரைப்பட நடிகைகள்
செய் (திரைப்படம்)

***செய்*** 2018 இல் வெளியான தமிழ் அதிரடி, திரில்லர் திரைப்படம். இதனை ராஜ்பாபு இயக்கியிருந்தார்.

நகுல், அன்ஷால் முன்ஜால் ஆகியோர் முக்கிய கதாபாத்திரங்களில் நடித்திருக்கின்றனர்.

## நடிகர்கள்
* நகுல் சரவெடி சரவணன்
* அன்ஷால் முன்ஜால் நீனா
* நாசர் 
* பிரகாஷ் ராஜ் சூரியநாராயண்
* தலைவாசல் விஜய் மந்திரி ராஜரத்தினம்
* மீரா கிருஷ்ணன் ராஜரத்தினம் மனைவி
* அஞ்சலி ராவ் ஜானகி
* மனோபாலா திரைப்பட இயக்குநர்
* சந்திரிக்கா ரவி நான்சி
* நிதின் பிள்ளை - சிவா
* மேகனா

## ஆதாரங்கள்

## வெளி இணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பி. கே. ஆர். மகளிர் கலைக்கல்லூரி

**பி.கே.ஆர்  மகளிர் கலைக்   கல்லூரி**, தமிழ்நாட்டின் ஈரோடு மாவட்டம் மாவட்டத்தில், கோபிசெட்டிபாளையத்தில்  1994ஆண்டு பி. ஆர் .நடராஜனால் தொடங்கப்பட்டது. பாரதியார் பல்கலைக்கழகத்தின் கீழ் தன்னாட்சி பெற்ற கல்லூரியாக செயல்பட்டுவருகிறது. 
## வசதிகள்
* நூலகம்
* ஆய்வகங்கள்
* வகுப்பறைகள்
* இணைய வசதி
* மாணவியர் விடுதிகள்
* உணவகம்
* கணினி ஆய்வகம்
* உடற்பயிற்சிக் கூடம்
* விளையாட்டுகள்

## மேற்கோள்கள்
* கல்லூரி வலைத்தளம்
* பல்கலைக்கழக இணைவு பெற்ற கல்லூாிகளின் பட்டடியல்

பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பகுப்பு:பாரதியார் பல்கலைக்கழக இணைவுக்கல்லூரிகள்
அன்ஷால் முன்ஜால்

**அன்ஷால் முன்ஜால் ** என்பவர் இந்திய திரைப்பட மற்றும் தொலைக்காட்சி நடிகை.

விளையாட்டு ஆர் ஃபேமிலி (2010) என்ற திரைப்படத்தின் மூலம் திரைத்துறையில் அறிமுகமானார்.

இந்தியில் *[[ஆரக்சன்]]* (2011) என்ற  திரைப்படத்தில் நடித்துள்ளார்.

தூம் மச்சாகோ தூம் என்ற தொலைக்காட்சி தொடரில் நடித்துள்ளார்.

## திரைப்படத்துறை

## ஆதாரங்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:இந்தியத் திரைப்பட நடிகைகள்
பகுப்பு:1998 பிறப்புகள்
உன்னை நெனச்சேன் பாட்டுபடிச்சேன்

**உன்னை நெனச்சேன் பாட்டுபடிச்சேன்** (unna nenachen paattu padichen) என்பது 1992 இல் வெளிவந்த தமிழ் நாடகத் திரைப்படமாகும். குரு தனபால் இத்திரைப்படத்தை இயக்கியிருந்தார். இத்திரைப்படத்தின் முன்னணி கதாபாத்திரங்களில் கார்த்திக், சசிகலா மற்றும் மோனிசா ஆகியோர் நடித்திருந்தனர். இத்திரைப்படத்தை ஜீ. டி. ரமேஷ் தயாரித்திருந்தார். இசைஞானி இளையராஜா இத்திரைப்படத்திற்கு இசையமைத்துள்ளார். மேலும் ஏப்ரல் 12 , 1992இல் திகதி வெளியிடப்பட்டுள்ளது. இத்திரைப்படத்தில் இடம்பெற்றுள்ள "என்னைத்தொட்டு அள்ளி கொண்டது பலராலும் ரசிக்கப்பட்டது.

## கதைச்சுருக்கம்
முத்தரசு (கார்த்திக்) மற்றும் பெரியசாமி (நிழல்கள் ரவி) இருவரும் சகோதரர்கள். இவர்கள் இருவரும் அவர்களுடைய தந்தை (வினுச்சக்கரவர்தி) மற்றும்  பாட்டியுடன் (காந்திமதி) வசித்து வந்தனர். மீனாட்சி (சசிகலா) முத்துராசுவின் முறைப்பெண். ஆனால் அவளுக்கு வேறொரு ஆணுடன் (ஆனந்தராஜ்)  திருமணத்திற்கு ஏற்பாடு செய்யப்பட்டது. ஆனால் அவள் முத்தரசு அல்லது பெரியசாமி இருவரில் ஒருவருக்கு திருமணம் செய்து கொடுக்க வேண்டும். எனவே இரு சகோதரர்களும் மீனாட்சியை கடத்த திட்டமிடுகின்றனர். ஆனால் கடத்தும் போது பெரியசாமி இறந்து விடுகின்றான்.

இதனால் இரு ஊர்க்காரர்களுக்கிடையிலும் மோதல்கள் உருவாக பஞ்சாயத்து கூட்டப்பட்டு பிரச்சினைக்கு தீர்வுகாண  முற்படுகின்றனர். பஞ்சாயத்தின் போது மீனாட்சி தனது மாமாவின் வீட்டில்தான் தங்குவேன் என்று கூறுகிறாள். ஏனென்றால் மீனாட்சிக்கு அவர்களின் அடியாள் கூட்டத்தை பிடிக்கவில்லை. முத்தரசுவின் தந்தை மீனாட்சிக்கும் முத்தரசுவிற்கும் திருமணம் செய்ய ஏற்பாடு செய்கின்றார். ஆனால் முத்தரசுவிற்கு சில ஆண்டுகளுக்கு முன் இறந்து போன தனத்தின் (மோனிசா) மீதுள்ள காதலை மறக்க முடியவில்லை. இதன்பின்னர் என்ன நடக்கிறது என்பதுதான் மீதிக்கதை.

## நடிகர்கள்

* கார்த்திக்  - முத்துராசு
* சசிகலா - மீனாட்சி 
* மோனிசா - தனம்
* நிழல்கள் ரவி- பெரியசாமி
* ஆனந்தராஜ் 
* ஜனகராஜ் 
* ராஜேஷ்
* செந்தில்  - குப்புசாமி 
* வினுச்சக்கரவர்தி 
* விஜயன் - ரத்தினசாமி (மீனாட்சியின் தந்தை)
* காந்திமதி
* பி. ஆர். வரலக்சுமி- சின்ன தாயி (தனத்தின் தாய்)
* விஜய சந்திரிகா - மீனாட்சியின் தாய்
* கோவை சரளா - சாந்தி
* திருப்பூர் ராமசாமி 
* ஏ. கே. வீரசாமி - பூசாரி
* கறுப்பு சுப்பையா 
* பெரிய கறுப்பு தேவர் 
* அழகு

## இசை
இத்திரைப்படத்திற்கு இசைஞானி இளையராஜா இசையமைத்திருந்தார். மேலும் 1992 ம் ஆண்டு இசை வெளியிடப்பட்டுள்ளது. இத்திரைப்படத்தில் இடம்பெற்றுள்ள பாடல்வரிகளை கங்கை அமரன், வாலி, பிறைசூடன், பொன்னடியன் ஆகியோர் எழுதியுள்ளனர்.

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
லொள்ளு சபா பாலாஜி

**லொள்ளு சபா பாலாஜி** (1971 –  March 7, 2014) என்பவர் இந்திய திரைப்பட நடிகராவார். இவர் தொலைக்காட்சித் தொடர்களில் நடித்து பின்பு திரைத்துறைக்கு வந்தார். திண்டுக்கல் சாரதி மற்றும் சிலம்பாட்டம் திரைப்படங்களில் நடித்ததன் மூலமாக அறியப்படுகிறார். விஜய் தொலைக்காட்சியில் லொள்ளு சபா என்ற தொடரின் மூலம் தொலைக்காட்சி நிகழ்ச்சியில் பிரபலமானார்.

2002 இல் பேசாத கண்ணும் பேசுமே திரைப்படத்தின் மூலம் தமிழ்த் திரைப்படங்களில் நடிக்கத் தொடங்கினார்.

## திரை வாழ்க்கை

## மரணம்
பாலாஜி மஞ்சள் காமாலை நோய் தாக்குதலால் சிகிச்சை பெற்று வந்தார். அதன் பாதிப்பு காரணமாக 2014 மார்ச் மாதம் 7 ஆம் நாள் காலமானார்.

## ஆதாரங்கள்

பகுப்பு:தமிழ் நகைச்சுவை நடிகர்கள்
பகுப்பு:2014 இறப்புகள்
பகுப்பு:1971 பிறப்புகள்
பகுப்பு:சென்னை நடிகர்கள்